2012 m. kovo 23 d. Bendrojo Teismo (antroji kolegija) sprendimasBarilla prieš VRDT – Brauerei Schlösser (ALIXIR)
(Byla T‑157/10)
„Bendrijos prekių ženklas – Protesto procedūra – Žodinio Bendrijos prekių ženklo ALIXIR paraiška – Ankstesnis nacionalinis žodinis prekių ženklas „Elixeer“ – Santykinis atmetimo pagrindas – Galimybė supainioti – Žymenų panašumas – Reglamento (EB) Nr. 207/2009 8 straipsnio 1 dalies b punktas“
Bendrijos prekių ženklas – Bendrijos prekių ženklo sąvoka ir įgijimas – Santykiniai atmetimo pagrindai – Ankstesnio tapataus arba panašaus prekių ženklo, įregistruoto tapačioms arba panašioms prekėms ar paslaugoms, savininko protestas – Galimybė supainioti su ankstesniu prekių ženklu (Tarybos reglamento Nr. 207/2009 8 straipsnio 1 dalies b punktas) (žr. 29–31 punktus)
Dalykas
Ieškinys dėl 2010 m. sausio 25 d. VRDT antrosios apeliacinės tarybos sprendimo (byla R 820/2009‑2), susijusio su protesto procedūra tarp
Brauerei Schlösser GmbH
ir
Barilla G. e R. Fratelli SpA
.
Rezoliucinė dalis
1.
Atmesti ieškinį.
2.
Priteisti iš Barilla G. e R. Fratelli SpA bylinėjimosi išlaidas.